Gyvačių salos mūšis

Gyvačių salos mūšis – mūšis, įvykęs 2022 m. vasario 24 d. Gyvačių saloje () per 2022 m. Rusijos invaziją į Ukrainą.

 Mūšis 

Apie 18.00 val. Ukrainos valstybės sienos apsaugos tarnyba paskelbė, kad pirmąją 2022 m. Rusijos invazijos į Ukrainą dieną Gyvačių salą užpuolė Rusijos laivai. Atakoje dalyvavo kreiseris „Moskva“ ir patrulinis laivas „Vasily Bykov“, panaudoję savo denio patrankas.

Remiantis garso įrašu, kuriuo pasidalijo „Ukrayinska Pravda“, Rusijos kreiserio vadas nurodė saloje dislokuotiems ukrainiečių kariams pasiduoti arba būti apšaudytiems. Pokalbio įraše girdėti jog pasieniečiai pusbalsiu pasitarė ir nusprendė karinį rusų laivą pasiųsti ant trijų raidžių, ką padarė garsiai.‘Go fuck yourself,’ Ukrainian soldiers on Snake Island tell Russian ship before being killed. politico.eu 

22.00 val. Valstybės sienos apsaugos tarnyba paskelbė, kad Rusijos pajėgos užėmė salą po jūrų ir oro bombardavimo, kurio metu buvo sunaikinta visa salos infrastruktūra. Tuo metu manyta, kad mūšio metu, atsisakę pasiduoti, žuvo trylika pasieniečių, kurie sudarė visas saloje buvusias Ukrainos pajėgas. Iškart po mūšio prezidentas Volodymyras Zelenskis paskelbė, kad kiekvienam iš jų po mirties bus suteiktas Ukrainos didvyrio vardas. Vėliau Ukrainos atstovai suabejojo  ar tikrai visi žuvo, kas buvo pagalvota staiga nutrūkus radijo ryšiui. Tikėtasi, kad dalis ar ir visi pasieniečiai vietoj to galėjo būti paimti nelaisvėn. Po mėnesio V. Zelenskis paskelbė, kad dalis salos gynėjų žuvo, o dalis išvaduoti Ukrainai ir Rusijai apsikeitus karo belaisviais.Oficialu: rusų laivą pasiuntęs pasienietis grįžo iš nelaisvės, TV3, 2022-03-29.

2022 m. balandžio 13 d. dvi Ukrainos pajėgų raketos kliudė kreiserį „Moskva“, kuris dalyvavo Gyvačių salos mūšyje. Rusijos pajėgos bandė atitempti pažeistą laivą į savo uostą, tačiau jis pakeliui nuskendo.

2022 m. kovo 24 d. rusai gražino Gyvačių salos mūšio metu užgrobtą civilinį tyrimų laivą "Sapfir" ir 19 civilių jūreivių. 2022 m. kovo 30 d. buvo paskelbta, kad karo belaisvių mainų metu į Ukrainą gražintas žymiąją frazę pasakęs kariškis.Sauer, Pjotr (30 March 2022). "Ukraine gives medal to soldier who told Russian officer to 'go fuck yourself'". The Guardian. 

 Galerija 

 Taip pat skaitykite 
 Nuts!
 Russkij vojennyj korabl, idi na chuj!

 Išnašos 

Kategorija:Rusijos invazijos į Ukrainą mūšiai
Kategorija:Mūšiai Ukrainos teritorijoje
Kategorija:2022 metai